ગરબાડા: એક તરફ સરકાર દ્વારા શિક્ષણના સ્તરને ઉંચુ લાવવા માટે નિત નવા પ્રયાસો કરી અને લાખો કરોડોનો ધુમાડો કરવામાં આવી રહ્યો છે. બીજી તરફ ગરબાડા તાલુકાના ટૂંકી વજુ પ્રાથમિક શાળાના બાળકોને બેસવા માટે ઓરડા જ નથી. પરિણામે શાળાના ધોરણ 7 થી 8 ના 53 જેટલા બાળકો ગ્રામ પંચાયતના એક જ ઓરડામાં પાછલા ત્રણ વર્ષથી બેસીને અભ્યાસ કરી રહ્યા છે તેમજ ધોરણ 5 અને છ ના 63 જેટલા બાળકો પાછલા ત્રણ ચાર વર્ષથી એકદમ કંડમ જર્જરિત ઓરડામાં બેસી જીવના જોખમે વિદ્યા મેળવી રહ્યા છે.